Belate Olabarria Astobiza

Belate Olabarria Astobiza (Orozko, Bizkaia, 1979) irakaslea eta bertso gai-jartzailea da eta 2020an Bizkaiko Bertsozale Elkarteko lehendakari lanetan hasi zen. 

 Bizitza 
Umetan bertso zaletu zen bere herriko bertsolari eta zaleei esker. Eskolan zegoela, Juanjo Respaldiza bertsolaria joaten zitzaien bertso eskolak ematera, eta hortxe hasi zen bertso mundua ezagutzen. Gero, bertso saioetara eramaten zituen Juanjok berak, eta zaletzen hasi zen. 

 Lan ibilbidea 
2014ko Bizkaiko Bertsolari Txapelketan hasi zen gai-jartzaile taldean, eta 2016 eta 2018ko txapelketetan ere horretan jardun zuen. 2017an Bizkaiko Bertsozale Elkarteko zuzendaritzan hasi zen. Covid-19 pandemia bete-betean, 2020ko uztailaren 14an, Gernika-Lumoko Astran egindako Batzar Orokorrean, aho batez, Bizkaiko Bertsozale Elkarteko lehendakari izendatu zuten Asier Ibaibarriaga Apoita gernikarra ordezkatzeko.



2020an Aiaraldea komunikabidean adierazpen hauexek egin zituen: «Bizkaiko bertsolaritza osasuntsu dagoela esango neuke. Horren seinale da eskualde gehienetan bertso eskolak egotea, hezkuntza arautuan 9.500 ikasle ingururi 200 ikastetxetan baino gehiagotan eskolak eskaintzea, eta 400 bertso saiotik gora antolatutea urtean.» «Bertsolari elkartearen helburu nagusia Plazak sortutea da, horrek emoten dautsolako zentzua Elkarteari.»  

 Erreferentziak 

 Kanpo estekak 

Kategoria:Orozkoarrak
Kategoria:Emakume gai-jartzaileak
Kategoria:Gai-jartzaileak
Kategoria:Emakume irakasleak
Kategoria:Bizkaiko irakasleak